Բաշնեֆտ Ուֆայի նավթի վերամշակման գործարան

Բաշնեֆտ Ուֆայի նավթի վերամշակման գործարան, Բաշնեֆտ բաժնետիրական նավթային ընկերության մասնաճյուղ, Ուֆայում գտնվող նավթի վերամշակման արդյունաբերական ձեռնարկություն։ Գործարանի պատմություն Գործարանի շինարարությունը սկսվել է 1935 թվականին։ Պաշտոնապես բացվել է 1937 թվականին։ Շարք է մտել 1936 թվականին բացված Իշիմբաևի նավթավերամշակման գործարանից հետո։ 1938 թվականին գործարանը տվել է առաջին ուղիղ առաքման 117 տոննա բենզինը։ 1939 թվականին ավարտվել է գործարանի առաջին հերթի շինարարությունը։ 1940-ական թվականների վերջին գործողների շարք են մտցվել երկրորդ հերթի, երրորդ հերթի սարքավորումները։ Հայրենական մեծ պատերազմի տարիներին գործարանը ռազմաճակատին վառելիք է մատակարարել։ Պատերազմից հետո գործարանում իրականացվեց կատալիտիկ կրեկինգի, վառելիքի ջրամաքրման, ալյումինասիլիկատային կատալիզատորի արտադրության նոր տեխնոլոգիական պրոցեսների յուրացում։ 1959 թվականին գործարանում ԽՍՀՄ-ում առաջին անգամ յուրացվել է բարձրածծմբային նավթի վերամշակումը։ 1970 թվականին տեղի ունեցան նավթի վերամշակման սարքավորումների արմատական վերակառուցումներ, կառուցվեցին նոր տեխնոլոգիական սարքավորումներ (ռիֆորմինգի Л-35-5, ГИПХ-105 կատալիտիկ սարքավորումներ պղնձաքրոմային կատալիզատորների, իներտ գազի, պարզ ծծմբի արտադրության համար), որոնք ապահովում էին հզորության մեծացումը և արտադրանքի որակի բարելավումը։ 1970-1975 թվականներին գործող սարքավորումների շարք մտան տեղնիկական ջրածնի արտադրության ЭЛОУ-АВТ-6, դիզելային վառելիքի ջրամաքրման սարքավորումները։ 1980-1985 թվականներին գործարանը Բաշկիրիայում առաջինը սկսեց վերամշակել Օրենբուրգի և Կարաչագանակի հանքատեղերի կոնդենսատները։ Այդ ժամանակ է գործարանը նախաձեռնել Նովոալեքսանդրովկա գյուղի տեղափոխումն այն պատճառով, որ նորակառույց կոմերիտական բնակավայրը (հին հիշատակությամբ «5-րդ ճամբար») հայտնվել էր նոր նավթավերամշակման վայրերից երեք կիլոմետրանոց սանիտարական գոտում և ԽՍՀՄ Նավթային արդյունաբերության նախարարության նորմերի համաձայն բնակիչները դուրս են բերվել ավելի անվտանգ վայր։ 1995 թվականին ներկայացվել է հնացած և ֆիզիկապես մաշված սարքավորումների փոխարեն ներմուծվել է G-43-107M/1 կատալիտիկ կկրեկինգի համալիրը, ինչը թույլ է տվել բարձրացնել նավթի վերամշակման խորությունը և բարձր օկտանային բենզինների արտադրությունը։ 2008 թվականին, ըստ Իզոմալկ-2 տեխնոլոգիայով կառուցվել է պենտան-հեքսանային ֆրակցիաների իզոմերիզացիաների սարքավորումը` ըստ հեքսանների ռեցիկլի սխեմայով։ 2009 թվականին խոշորագույն ընկերությունների ցանկում գործարանը զբաղեցրել է 319-րդ տեղը։ Ներկա դրություն Ուֆայի նավթի վերամշակման գործարան ԲԲԸ-ի հիմնադիր կապիտալը կազմել է 619,277 մլն ռուբլի (2008 թվականին). Այս նույն ժամանակաշրջանում գործարանը վերամշակել է 6,148 մլն տոննա նավթ։ Վերամշակման համար գործարան մտնող հումքը հիմնականում Արևմտյան Սիբիրից է (մոտ 50 %), Բաշկիրիայից (մոտ 40 %) և հումքի 10%-ը կազմում է գազային կոնդենսատը։ Արտադրանք Բենզին Բենզին ավտոմոբիլային արտահանման АИ-92 Բենզին ոչ էթիլացված ավտոմոբիլային մակնիշ` Պրեմիում-95 Բենզին ոչ էթիլացված ավտոմոբիլային մակնիշ` Ռեգուլյար-92 Դիզելային վառելիք Դիզելային վառելիք З-35-0,2 Դիզելային վառելիք Л-62-0,2 Դիզելային վառելիք էկոլոգիապես մաքուր ДЗЭЧ-0,035-25 Այլ Մազութ М-100, VII вида Ծծումբ տեխնիկական գազային Ծանոթագրություններ Արտաքին հղումներ Официальный сайт Уфимский НПЗ — информация об ОАО Уфимский нефтеперерабатывающий завод Արխիվացված 2013-03-12 Wayback Machine Компании: Уфимский НПЗ